cyanic-selkie/wikianc huggingface dataset:
דריפט
תולדות הספורט
אחד מנהגים אלו היה קייצ'י טסוצ'יה, והוא זה שהפך את "גלישת הכוח" של טקאהאשי לטכניקה משוכללת של שימוש בכל אמצעי השליטה של הרכב ואף בתוואי המסלול כדי ליצור החלקות מבוקרות ומוארכות לאורך תוואי המסלול, באופן אמנותי. מאוחר יותר, הפך טסוצ'יה למדריך, מארגן ושופט של אירועים בהם התחרו אנשים בחיקוי סגנון נהיגה זה וזכה גם לכינוי האנגלי "מלך הדריפט". ב-1988 נערך אירוע דריפטינג ראשון ובשנות התשעים, בין השאר עקב סיקור התחום בסרט "מהיר ועצבני 3: טוקיו דריפט" יצא התחום מגבולות יפן ואירוע ראשון התקיים בקליפורניה. מאז, תפס התחום תאוצה גם באירופה ובריטניה, והפך לספורט מוטורי "כשר" לכל דבר.
טכניקות
השלב השני כולל הארכה של ההחלקה, ושלב זה לעולם יכלול שימוש בהאצה חריפה (זוהי הסיבה שלא ניתן לבצע דריפט ממשי ברכב הנעה קדמית, שבו האצה מיישרת את הרכב) להמשך ההחלקה. השלב השלישי הוא הקשה ביותר, וכולל יישור מהיר של ההגה תוך כדי הרפיה מדורגת מדוושת הדלק לצורך התיישרות אלגנטית של הרכב. בתחרויות מקצועיות, השלב השלישי מחובר לשלב הראשון לצורך מעבר מהיר מדריפט בכיוון אחד להחלקה בכיוון השני.
רכינה
השיטה שאינה כוללת בלימה, אלא רק הרפיה חדה של דוושת הדלק הלחוצה לעומק, משמשת בכניסה לסיבוב מתון בכרכב יציב יחסית, ונחשבת לייחודית, כיוון שהיא קשה, אך גם מרהיבה יותר היות שהיא כוללת אובדן מהירות מינימלי.
בישראל
ספורט הדריפט החל להתפתח בישראל בשנת 2006, כאשר טל שביט והאחים סדובסקי (תום וניב) הקימו ביחד עם בית הספר לנהיגה 'אלטרנטיבי' את "אלטרנטיבי דריפט סקול". אירוע הדריפט הציבורי הראשון בארץ התרחש ב-1 בספטמבר 2006, בו ניצח בני במקום הראשון ואדם פרנק במקום השני הספורט חזר לפעילות בסוף שנת 2007 באלטרנטיבי, שם נוסדה ליגה שהחזיקה מעמד במשך שלושה מפגשים, כאשר כל תחרות התחלקה למספר משימות:
בשנת 2008 בוטלה הליגה עקב מקרה של תאונה בזמן אימוני דריפט.
אמין אל-חוסייני
בין השנים 1921–1937 כיהן כמופתי של ירושלים וגם כנשיא המועצה המוסלמית העליונה. בתחילת שנות ה-30 עלה לעמדת המנהיגות הבכירה של ערביי ארץ ישראל. עם פרוץ המרד הערבי הגדול ב-1936, כיהן כראש הוועד הערבי העליון. באוקטובר 1937 ברח משלטונות המנדט ועזב את ארץ ישראל. במלחמת העולם השנייה שיתף פעולה עם גרמניה הנאצית והקים בוואפן אס אס יחידות מתנדבים מוסלמים. בשל פעולותיו במלחמת העולם השנייה, הוכרז כפושע מלחמה. בזמן מלחמת העצמאות הנהיג את ערביי ישראל ממקום גלותו.
אקדמיה ותחילת הקריירה
ב-1913 נסע אל-חוסייני למכה עם אמו ובכך קיים את מצוות החג'. באותה שנה נסע עם בן דודו, יעקוב, ללמוד תאולוגיה וערבית באוניברסיטת אל-אזהר בקהיר, אך לא סיים את לימודיו. בשנה השנייה ללימודים נקשר אל המורה רשיד רידא ועבר ללמוד אצלו בבית המדרש הגבוה לתאולוגיה. רשיד רידא נחשב לימים לאב רוחני של תנועת האחים המוסלמים. אל-חוסייני הוזמן לביתו לעיתים קרובות והושפע עמוקות מהשקפת עולמו - תפיסת התרבות המערבית כאיום קיומי על האסלאם שיש להתמודד עמו באמצעות חזרה לדרך חיים מטוהרת מהשפעה מערבית וקישור הדת למאבק הלאומי והפוליטי. במקביל ללימודי הדת למד אמין גם בפקולטה למדעי הרוח באוניברסיטה, שם החל לארגן קבוצת סטודנטים פלסטינים (מוסלמים ונוצרים) שביקשה להביא לתודעה הציבורית את הסכנה שבציונות.
מינויו לתפקיד מופתי 1921–1929
במרץ 1921, שנה לאחר החלת ממשל אזרחי בריטי בארץ ישראל בראשות הנציב העליון הראשון הרברט סמואל, מת כאמל אל-חוסייני, המופתי של ירושלים ואחיו למחצה של אמין אל-חוסייני. אמין היה נחוש לקבל את המשרה ומיד לאחר מות אחיו, חבש את מצנפת החג' הלבנה (העמאמה) וצימח זקן. בבחירות שנערכו לתפקיד ב-12 באפריל בקרב אנשי הדת וההנהגה המוסלמית בירושלים הגיע אל-חוסייני, הצעיר מבין ארבעת המתמודדים ובעל השכלה דתית מוגבלת, שכן לא סיים את חוק לימודיו באל-אזהר, למקום הרביעי. על פי החוק העות'מאני היה צריך המופתי להתמנות מבין שלושת המועמדים הראשונים. משפחת אל-חוסייני הפעילה לחץ רב על הנציב העליון למנות את אמין למשרה, בעיקר באמצעות הצפת משרדי הממשלה בעצומות ותזכירים ובעזרת פניות של מנהיגים דתיים רבים.
מאורעות תרפ"ט
באביב 1929 הציע הנציב העליון למופתי עסקת חליפין: היהודים יקבלו את רחבת הכותל המערבי וסמטה צרה וקצרה המוליכה אליה, והערבים יקבלו בתמורה פיצוי בקרקע. אולם המופתי סירב להצעה. במלאת שבוע להפגנת צעירי בית"ר בכותל המערבי ב-15 באוגוסט, נשא אמין נאום ששלהב המונים לפרוץ לרחבת הכותל ומשם לרובע היהודי. ביום שישי 23 באוגוסט 1929, יום פרוץ גל האלימות הגדול, נהרו לירושלים אלפי כפריים מהסביבה, כדי להשתתף בתפילה על הר הבית. רבים מהם היו חמושים במקלות ובסכינים. הם טענו כי המופתי קרא להם לנקום ביהודים. כשהגיע אל-חוסייני עצמו אל רחבת הר הבית, שמע מרחוק את הקריאה "סיף אל-דין, אל-חאג' אמין" ("חרב הדת, היא חאג' אמין"), ויחד עם האימאם של התפילה, החליט שההטפה באותו יום תהיה מתונה, כדי להרגיע את הרוחות.
לדעתו של יהושע פורת, התפרעויות הדמים היו תוצאה ישירה של האירועים מאז פרשת הכותל בספטמבר 1928 ושל ההכרה של אל-חוסייני, בכך שהסכסוך בכותל הוא בעל רגישות דתית ולכן עשוי ללכד את הציבור המוסלמי בכל הארץ, אך מאידך אינו עלול לגרום להרעת יחסיו עם הנציב העליון, שקיבל את עמדתו בנושא. חלקו המכריע של אל-חוסייני בסכסוך על הכותל הפך אותו למנהיג הפלסטיני החשוב ביותר.
הקונגרס האסלאמי העולמי בירושלים 1930–1931
בהזמנות לוועידה הוסיף אל-חוסייני לעצמו את התואר "מופתי המקומות הקדושים" ("מופתי אל-דיאר אל-קודסיה"). בוועידה השתתפו לבסוף 130 צירים מכל העולם האסלאמי. אל-חוסייני הצליח לשתף בה גם את שייח' ע'יטא, אחד מגדולי ההוגים של הזרם השיעי, ובכך להעביר מסר כי שני הפלגים הגדולים באסלאם מאוחדים בשאלת פלסטין. על סדר יומה של הוועידה היה רעיון הקמת אוניברסיטה אסלאמית בירושלים, שתהיה בבחינת משקל נגד לאוניברסיטה העברית בירושלים. כינוס הוועידה נפתח ב-7 בדצמבר 1931. אל-חוסייני פתח את הקונגרס בנאום פוליטי ארוך, שהתמקד בסכנה המאיימת על המקומות הקדושים לאסלאם ועל פלסטין הערבית, מ"הקמת מולדת לאומית ציונית על האדמה הערבית המוסלמית הקדושה". הדיונים נסתיימו ב-17 בדצמבר, ובמהלך עשרת ימי הדיונים של הוועידה, הוא היה פעיל מאוד, בעיקר בוועדות המשנה ובהעברת החלטות רצויות לו. בין היתר, הצליח לבלום החלטות אנטי נוצריות שהעלו נציגי איראן ובכך מנע פיצול בין מוסלמים ונוצרים בתנועה הלאומית הפלסטינית. בוועידה הוכרזה קדושתו של הכותל המערבי למוסלמים, והוקעו הציונות ומכירת הקרקעות ליהודים. אל-חוסייני נבחר לנשיא הוועד הפועל של הוועידה. האופוזיציה ארגנה ועידה נגדית, "ועידת האומה המוסלמית הפלסטינית", שסירבה להכיר בוועידה של אל-חוסייני ובנשיאותו. הקונגרס של אל-חוסייני נחל אמנם כישלון במימוש החלטותיו, אולם מבחינת אל-חוסייני הקונגרס היה הצלחה, משום שהוא הצליח להעמיד את הנושא הפלסטיני במרכז הדיונים ולקרב אליו את העולם המוסלמי. המופתי נשא עתה תואר נוסף, "נשיא הקונגרס האסלאמי הכללי", שהעניק לו מעמד מרכזי בעולם המוסלמי ובמישור הבינלאומי.
1932–1934
ב-1934 החלו אל-חוסייני והמועצה המוסלמית העליונה במסע הסברה נרחב לשכנע את הציבור הערבי להפסיק את מכירות הקרקע ליהודים. בנובמבר אותה שנה, החל אל-חוסייני לבקר בעצמו במקומות שבהם ניסו היהודים לקנות קרקע והסביר לתושבים את הנזק הלאומי הכרוך במכירות, והדגיש כי מדובר במעשה בגידה ובחטא מבחינה אסלאמית. בשיאו של מסע ההסברה, נערך ב-29 בדצמבר 1934 כנס גדול בירושלים בהשתתפות נכבדים כפריים, בו קרא המופתי לפני הקהל פתווה מיוחדת שהכין בנושא, שהופצה לאחר מכן ברחבי הארץ. ב-27 בדצמבר 1934 כתב אל-חוסייני מכתב אל הנציב העליון, בו טען כי פקודת העברת הקרקעות החדשה שהוציאה ממשלת המנדט באוגוסט 1933 אינה יעילה בשל "שיטות המרמה" שהיהודים משתמשים בהן כדי לגרום לאריסים לעזוב את האדמה ולוותר על זכויות האריסות שלהם, ודרש חקיקה שתאסור לגמרי מכירות קרקע מערבים ליהודים.
בעיראק 1939–1941
הגולה הפלסטינית בעיראק קיבלה אותו בשמחה. היא אספה כספים ל"מטרות לאומיות" ושלחה את צעיריה לאימונים במחנות הצבא העיראקי. בקיץ 1940 הגיעו שליחיו מעיראק לארץ ישראל, וביחד עם סוכניו בארץ, בדקו את סיכוייה של התקוממות חדשה. באותו זמן שקלו גורמים ממשלתיים בלונדון את האפשרות לחסל אותו, או לפחות לחטוף אותו ולהעבירו לקפריסין.
תעמולה וגיוס למען מדינות הציר
המופתי אל-חוסייני רשם ביומנו חרוזים ששודרו לאחר מכן בתחנות הרדיו שלו, ובהם: "איך ייתכן שמכבדים יהודים בשל עושרם - בעוד הם מביאים לעולם עוני, רוע-לב ורשע. הם עינו את נביאיהם החפים מפשע, הם הרגו את יחיא (יוחנן המטביל) התכחשו לעיסא (ישו). הם משחיתי המוסר בכל מדינה...הם שודדי הרכוש, בגזל וריבית, תוך ניצול...ומביאים סבל לעולם, הם כעש המכרסם בכל המידות הטובות, הם שהכינו לרוזוולט את מרכבי המלחמה, וכך המיטו על העולם אסון. הם קנו את אנגליה למען תאוותיהם, והם החריבו בגרזנים את מולדתנו. הם מפלצות ושורש כל הרע בעולם, וגם נבי מוסא (משה) התנכר להם".
תמיכה בהשמדת יהודים
במרץ 1943 ביקר המופתי בגרמניה, ובמהלך הביקור קיבל במתנה ממפקד האס אס היינריך הימלר חרב נושאת הקדשה אישית, צלבי קרס וסמל האס אס. אל-חוסייני מספר בזיכרונותיו, כי בקיץ 1943, בזמן שהימלר סיפר לו כמה סודות מלחמה גרמניים, הוא גם חשף בפניו את השמדתם המתמשכת של היהודים וסיפר לו שהגרמנים כבר השמידו מעל שלושה מיליון יהודים. לטענת אל-חוסייני הוא הופתע: "נדהמתי מהמספר הזה, מאחר שלא ידעתי דבר על העניין הזה עד אז". לדבריו, הימלר שאל אותו כיצד הוא מציע ליישב את הבעיה היהודית בארצו והוא השיב לו: "כל מה שאנו רוצים מהם, הוא שהם יחזרו לארצות מוצאם". על כך ענה לו הימלר: "לעולם לא נרשה את חזרתם לגרמניה". עם זאת, ההיסטוריון וולפגנג שווניץ מפקפק בכנות הפתעתו של המופתי, מאחר שחוסייני הצהיר באופן פומבי שמוסלמים צריכים לקחת דוגמה מהגרמנים ל"פתרון סופי לבעיה היהודית".
בספטמבר 1943 התמוטט משא ומתן רציני להצלת 500 ילדים יהודים ממחנה הריכוז ראב, עקב התנגדותו של אל-חוסייני שהכשיל את יציאתם של הילדים לטורקיה, כדי למנוע את הגעתם לארץ ישראל. בנובמבר 1943 הצהיר המופתי: "זוהי חובתם של המוחמדים [מוסלמים] בכלל וערבים בפרט...לגרש את כל היהודים מארצות ערביות ומוחמדיות... גרמניה נאבקת גם היא נגד האויב המשותף שדיכא ערבים ומוחמדים בארצותיהם השונות. היא זיהתה באופן ברור מאוד את היהודים עבור מי שהם והחליטה למצוא פתרון סופי (endgültige Lösung) לסכנה היהודית שתבטל את מקור הפורענות שהיהודים מייצגים בעולם".
בקשת הסגרה ליוגוסלביה על פשעי מלחמה
בסוף אוגוסט פרסם רדיו ביירות שממשלת מצרים דרשה מממשלת יוגוסלביה לבטל את בקשת ההסגרה, ושממשלת צרפת כלל לא קיבלה בקשה כזו. גם המזכיר הכללי של הליגה הערבית פנה לקונסוליה היוגוסלבית בקהיר ודרש שיוגוסלביה תבטל את דרישתה מוועדת האו"ם ומבעלות הברית להכליל את המופתי בין פושעי המלחמה. שמו של אמין אל-חוסייני נמחק בסופו של דבר מרשימת פושעי המלחמה של יוגוסלביה, אולם אין תיעוד לגבי נסיבות המחיקה. לדברי החוקרת ג'ני לבל, היה זה טיטו שהחליט להיענות לבקשת הערבים ולמחוק את שמו, ולדעתה היה זה משום שטיטו חשש מתגובת המוסלמים בעולם ומזעמם של המוסלמים ביוגוסלביה, שהיוו כשמינית מאוכלוסייתה, ובנוסף לכך חשש שמצרים תאפשר לממשלת המלך היוגוסלבי הגולה לפעול על אדמתה כתגמול לדרישת ההסגרה.
בריחתו מצרפת
ב-9 ביוני 1946, נחטף אל-חוסייני ושוחרר באופן מסתורי ממעצרו בצרפת, וכעבור מספר ימים הגיע כאורח מכובד למצרים. מערוף א-דואליבי, פרופסור למשפטים באוניברסיטה הסורית ומנהיג בולט באחים המוסלמים בדמשק (ומאוחר יותר ראש ממשלת סוריה), היה האיש שחילץ את המופתי ממעצר הבית שלו בצרפת. ב-1948 סיפר כי ביקר את אמין אל-חוסייני פעמיים בגרמניה, ב-1942 וב-1943, והעיד כי בשני הביקורים מצא את המופתי בריא "וקורן מאושר על העבודה שעשה". לאחר המלחמה ביקר אותו מספר פעמים במקום כלאו בצרפת: "בתחילה היה מוחזק במעצר בית חמור ואיש לא הורשה לבוא איתו במגע, אולם בהדרגה הוחזר לו חופש התנועה. עד שלבסוף הורחקה המשטרה לגמרי מביתו ורק שלושה משרתים ניתנו לו, להשגיח עליו. בשלב זה היה המופתי מקבל מבקרים ללא כל הגבלה ואף הורשה לערוך טיולים. כאשר באתי אליו ביוני 1946, שלח המופתי שניים ממשרתיו לערוך קניות בעיר ואת השלישי הרחיק למרפסת... נסענו ישר לשדה התעופה, שם נעשו כבר כל הסידורים הדרושים". דואליבי הוסיף כי המופתי "השתמש בפספורט מיוחד. הוא היה מחופש, קיצץ את זקנו ואף כינה עצמו בשם אחר".
ב-12 באוגוסט 1947 כתב אל-חוסייני לשר החוץ הצרפתי ז'ורז' בידו והודה לו על האירוח שקיבל בצרפת, והציע שצרפת תמשיך במדיניות זו, כדי להגדיל את היוקרה שלה בעיני כל המוסלמים.
במצרים 1946–1947
במצרים ערכה לו הליגה הערבית קבלת פנים מלכותית. על פי תיאורו של אל-חוסייני בזיכרונותיו, כאשר הגיע לקהיר, השתכן במלון "מטרופוליטן" במרכז העיר ובערב יצא להליופוליס. הוא נסע למספר ימים לאלכסנדריה, ולאחר מכן עבר להתגורר בדירה ששכר בהליופוליס. ב-19 ביוני ביקר בארמון עאבדין ונפגש עם פארוק, מלך מצרים, שהציע לארחו בארמון אנשאץ. לאחר 19 יום בארמון, הוא הועבר לארמון הקיץ אל-מעמורה, בו שוב נפגש עם המלך. למרות האירוח המלכותי, עבר להתגורר בבית באלכסנדריה, שהפך למרכז הפעילות של ההנהגה הפלסטינית. באלכסנדריה הועמדה לרשותו חוילה מפוארת - וילה עיידה (Villa Aida), אליה היו עולים לרגל מנהיגים מכל העולם הערבי. הליגה הערבית הגישה בקשה לבריטניה, שתאפשר לו לחזור לארץ ישראל.
במהלך המלחמה
ב-30 בספטמבר נועדה בעזה "המועצה הלאומית הפלסטינית", ובראשה ישב אל-חוסייני, שנבחר פה אחד לנשיא פלסטין, אולם לא הייתה לו שום סמכות מחוץ לשטח שבשליטת מצרים. המועצה הלאומית העבירה שורת החלטות, שהחשובה ביניהן, ב-1 באוקטובר 1948, הייתה הכרזת עצמאות על כל פלסטין וירושלים בירתה. לאחר ששהה בעזה ימים אחדים, אילצו המצרים את אל-חוסייני לחזור לקהיר.
בשנות ה-50
אף ששלטונות מצרים הקפידו בראשית התקופה להמשיך ולתמוך בממשלת כל פלסטין, לפחות באופן רשמי, הרי שככל שעבר הזמן הלכו וגברו ההגבלות שהוטלו על אל-חוסייני, ובד בבד הלך וגבר הניכור בין שלטונות מצרים לממשלה שבראשותו, בין היתר בשל יחסיו של אל-חוסייני עם גורמי אופוזיציה לשלטון החדש, ובעיקר עם תנועת האחים המוסלמים, אשר בעיני השלטון נחשבה לאופוזיציה העיקרית להמשך שלטונם במדינה. היחסים בין אל-חוסייני לשלטון המצרי, ובעיקר עם נשיא מצרים גמאל עבד אל נאצר הגיעו בסופו של דבר למבוי סתום בעקבות ניסיון ההתנקשות בחיי נאצר מצד האחים המוסלמים בשנת 1954, כאשר בעקבות קשריו עם האחים המוסלמים נחשד אל-חוסייני בחוסר נאמנות לשלטון המצרי.
ירידת קרנו ומותו 1969–1974
בסוף שנות ה-60 כבר איבד אל-חוסייני את השפעתו הפוליטית, מה שהביא גם לפיחות במעמדו בזירה האיסלאמית. בוועידת הפסגה של ראשי המדינות המוסלמיות, שהתכנסה בספטמבר 1969 ברבאט, נכחה משלחת של אש"ף, אולם הוא עצמו כלל לא הוזמן אליה. ב-1972 פנה אמין אל-חוסייני, באמצעות עורך דין ישראלי, לממשלת ישראל, בבקשה להחזיר לו את ביתו שעל הר הצופים, אולם שר המשפטים, יעקב שמשון שפירא, השיב בתשובה לשאילתה בכנסת כי הבית לא יוחזר. בפברואר 1974 התכנסה ועידת פסגה שנייה של המדינות המוסלמיות בלאהור, פקיסטן, ואת הפלסטינים ייצג יאסר ערפאת. אמין אל-חוסייני הוזמן אליה והושב על ידו, אולם ללא מעמד רשמי כלשהו. באותה שנה אמר: "אין כל מקום לדו־קיום של שלום עם אויבינו. הפתרון היחיד הוא חיסולו של הכיבוש הזר בפלסטין... והקמת מדינה לאומית פלסטינית על יסוד תושביה המוסלמים והנוצרים והיהודים שחיו כאן לפני הכיבוש הבריטי וצאצאיהם".
פוקימון X ו-Y
כמו במשחקים הקודמים בסדרה, עלילת המשחקים עוקבת אחר מסעו/ה של מאמן/ת פוקימונים צעיר/ה במחוז השישי (מחוז קאלוס). בניגוד למשחקים קודמים, המשחק הוא בגרפיקה תלת־ממדית. המשחק מציג לראשונה התפתחות מיוחדת לפוקימונים הנקראת "מגה התפתחות" (Mega Evolution).
יהודה הררי
ביוגרפיה
לאחר שיחרורו מצה"ל גויס על ידי איסר הראל לשורות המוסד.
מחנה רעים
היסטוריה
ראשיתו של מחנה רעים כבסיס שהייה ארעי בתקופת ההתנתקות. מחנה הקבע הוא תוצאה של תהליך תכנון שהחל בשנת 2005 בעקבות הכוונה של צה"ל לסגת משטחי רצועת עזה. כחלק מהמהלך, הוחלט כי כל כוחות צה"ל ירוכזו בפריסה החדשה במחנה אחד. את המחנה תכנן האדריכל צבי מוססקו וחנוכתו התקיימה בשנת 2009 לאחר שמפקדת האוגדה ומפקדות החטיבות המרחביות הכפופות לה עברו לשכון בו. מבני הרווחה במחנה מומנו בעזרת תרומות של יהודים מארצות הברית באמצעות האגודה למען החייל (אדריכל מנהל: רמי יוגב).
אנדי רודיק
בצמרת
ב-2009 הגיע עד חצי גמר אליפות אוסטרליה הפתוחה, שם הפסיד לפדרר (באותו טורניר התבטא רודיק ואמר שכל הטניסאים בטורניר בעצם "משחקים" "קזינו פדרר", כאשר הוא מתכוון לכך שניתן להתקדם בטורניר עד למפגש עם פדרר, הבלתי ניתן לעצירה). ב-5 ביולי 2009 הגיע לגמר של טורניר ווימבלדון אך הפסיד לפדרר.
בשנים 2004-2011 החזיק בשיא הסבב למהירות חבטת ההגשה, 249.5 קמ"ש (155 מיל לשעה). הוא משתמש במחבטי בבולט ולבוש בכל משחק בבגדי החברה הצרפתית לקוסט.
ספנאייר
תולדות החברה
חברת התעופה נוסדה בשנת 1986 על ידי סקנדינביאן אירליינס אשר החזיקה 20% ממניות החברה, כאשר 80% הנותרים היו שייכים לאנשי עסקים ספרדים. כאשר רק ב-1988 החלה להפעיל טיסות בפועל. כאשר בהתחלה החברה הפעילה טיסות שכר מרחבי אירופה ליעדי נופש בספרד.
מחלת פאג'ט
מחלת פאג'ט היא צורה מיוחדת של קרצינומות צינורות ההפרשה הגדולים של השד, אשר פולשת לפטמה ולהילת הפטמה. כתוצאה מפלישה זו מתחוללים שינויים אקזמטוזיים בעור הפטמה והילת הפטמה. שינויים אלו הם משניים לקרצינומה עצמה. הפרוגנוזה במחלת פאג'ט היא פחות טובה מאשר קרצינומה לא פולשנית של הצינורות (הידועה בשם DCIS) ואצל 30% עד 40% מהחולות מוצאים גרורות בעת הניתוח.
קונסטנטין דייקוביצ'ו
לקריאה נוספת
P.Ciurea, Constantin Falcă - Cărăşeni de neuitat partea a IV-a
אקו"ם
היסטוריה
בשנת 2004 הכריז הממונה על ההגבלים העסקיים דרור שטרום על אקו"ם כמונופול והגבל עסקי, ועל האגודה הושתו תנאים מגבילים לפעילותה מול הלקוחות וביחסיה עם החברים בה. בית הדין להגבלים עסקיים בירושלים קבע בדצמבר 2004 כי "אקו"ם זוכה כיום לבלעדיות בניהול זכויות היוצרים של חבריה וכן בניהול הרפרטואר של האגודות האחיות. בלעדיות זו תבוטל כך שתתאפשרנה עסקאות פרטניות בין המשתמשים ובין כל אחת מהאגודות הזרות או כל אחד מבעלי זכויות היוצרים, שלא באמצעותה של אקו"ם". ב-2 ביוני 2011 אישר בית הדין את פעילות אקו"ם כהסדר כובל לתקופה של חמש שנים, כפוף לשורה של מגבלות.
החברות באקו"ם
על מנת להיות חבר באקו"ם על כל יוצר לעמוד בתנאים הבאים:
דירקטוריון והנהלת אקו"ם
דירקטוריון אקו"ם מורכב משבעה יוצרים וארבעה דירקטורים חיצוניים (דח"צ), בהרכב קבוע, המייצגים את תחומי האחריות השונים של האגודה: שני מלחינים מתחום המוזיקה הפופולרית, שני פזמונאים מתחום המוזיקה הפופולרית, מלחין קונצרטי אחד, סופר אחד ומו"ל אחד.
מעלות דפנה
תכנון ועיצוב השכונה
מעלות דפנה תוכננה כשכונה קטנה לכ-4,000 תושבים וכמעט ללא רזרבות קרקע לבנייה עתידית. לשכונה אפיונים ארכיטקטוניים ייחודיים, הכוללים שימוש באלמנטים חיצוניים צורניים על המבנים כגון קשתות, זוויות, בליטות החורגות מקו הבניין ושיפועים, וזאת על מנת ליצור דו-שיח ארכיטקטוני עם מסורת הבנייה הירושלמית בכלל, וזו של העיר העתיקה בפרט. פרטים תכנוניים ייחודיים (לתקופת התכנון) כוללים שטחים ציבוריים נרחבים, מרכז מסחרי אינטגרלי במבני המגורים של השכונה, כנהוג בשכונות ותיקות, חצרות פנימיות לשימוש התושבים ולמעבר נוח בין בתי השכונה ולהולכי הרגל, ומשטחי דשא למשחקי ילדים. כן נבנו שני גשרים להולכי רגל ומגרשי החניה הוקמו בריחוק מה מהבניינים, על מנת למנוע תנועת כלי רכב ממונעים בתוך השכונה. תכנון ייחודי זה, הנוגד את התכנון של שכונות סמוכות (ובניגוד לרמת אשכול הסמוכה), זיכה את המתכננים בפרס רכטר.
קאנאלטו
קורות חייו ופועלו
קאנאלטו חזר למולדתו ב-1755, וב-1763 התקבל לאקדמיה לציור ולפיסול של ונציה. הוא התמיד לצייר עד מותו ב-1768 בגיל 71.
ניקולה צ'ירקוביץ'
קריירה
צ'ירקוביץ' החל את הקריירה שלו במחלקת הנוער של בוראץ' צ'אצ'אק. בקיץ הצטרף למטלאץ. ב-30 באוקטובר 2010 ערך צ'ירקוביץ' את הופעת הבכורה שלו בקבוצה, בהפסד 1–3 ליאבור איבנייצה. אף על פי ששיחק כקשר כנף, הייתה עונת עונת השיא שלו בקריירה, כאשר כבש 12 שערים ב-33 משחקי ליגה.
ב-29 בספטמבר 2016 ערך צ'ירקוביץ' את הופעת הבכורה שלו בנבחרת סרביה, בהפסד 0–3 ל.
בקיץ חתם צ'ירקוביץ' בצ'וקריצ'קי.
מריה לשצ'ינסקה, נסיכת פולין
ילדותה
הנסיכה מריה קרולינה זופיה פלישיה לשצ'ינסקה (Maria Karolina Zofia Felicja Leszczyńska) נולדה ב-23 ביוני 1703 בעיירה צ'בניצה שבדרום מערב פולין, בתם השנייה של סטניסלאב לשצ'ינסקי ורעייתו קתז'ינה אופאלינסקה. מספר חודשים לאחר היוולדה, במהלך המלחמה הצפונית הגדולה נבחר אביה על ידי קרל השנים עשר, מלך שוודיה לכהן כמלך פולין. בשנת 1709 הוא ויתר על הכתר ונאלץ לצאת לגלות, אליה הצטרפו אליו רעייתו ושתי בנותיו. המשפחה התיישבה בתחילה בנסיכות צוויבריקן (היום במחוז ריינלנד-פפאלץ) ולאחר מכן בעיר ויסמבורג שבאלזס תחת חסותו של פיליפ השני, דוכס אורליאן, שהיה באותה התקופה עוצר ממלכת צרפת בשמו של לואי החמישה עשר. הייתה לה אחות בשם אנה שמתה מדלקת ריאות בגיל 18. מותה של אנה הרס את משפחת לשצ'ינסקי, ובמיוחד את אביה. המלך סטניסלאב שביקש מבתו השנייה מריה לעולם לא לבטא את שמה של אנה לפניו שוב. מריה מילאה אחר הוראותיו בזהירות רבה כל כך, אפילו מול בעלה המלך לואי החמישה עשר, כי שנים רבות מאוחר יותר הוא הופתע לגלות שיש לה אחות.
אלכס טלס
השאלה לאינטר
ב-31 באוגוסט 2015, גלאטסראיי הסכימה לשחרר את טלס לאינטר מילאנו מהסרייה א' בעסקת השאלה לעונה אחת תמורת 1.3 מיליון אירו, בנוסף ל-250 אלף אירו שאותם תקבל אם אינטר תעפיל לשלב הבתים של ליגת האלופות. העסקה כללה גם אופציית רכישה בסך 8.5 מיליון אירו. טלס התאחד עם המאמן רוברטו מאנצ'יני אשר אימן אותו בגלאטסראיי.
קריירה בינלאומית
טלס מחזיק בדרכון איטלקי, מה שהעניק לו את הזכות לייצג את נבחרת איטליה. באוקטובר 2016, טלס אמר בראיון שהוא ישמח לקבל זימון מהאזורי ולייצג את נבחרת איטליה, משום שהוא מרגיש איטלקי. לעומת זאת, במרץ 2019, הוא קיבל את הזימון לנבחרת ברזיל. ב-23 במרץ 2019, הוא ערך את הופעת הבכורה שלו במסגרת משחק ידידות נגד נבחרת פנמה.
נכלל בסגל נבחרת ברזיל לטורניר מונדיאל 2022.
ח'ירבת א-ראעי
ח'ירבת א-ראעי היא אתר ארכאולוגי הנמצא בשפלת יהודה, כ-3 קילומטרים מצפון מערב לתל לכיש, על גבעה המשקיפה על נחל לכיש. האתר נחפר מאז 2015 מטעם המכון לארכאולוגיה באוניברסיטה העברית ורשות העתיקות, בניהולם של יוסי גרפינקל וסער גנור. באתר נמצאו שתי שכבות יישוב משמעותיות, הקדומה מהמאה ה-12 לפנה"ס, ולה מאפיינים פלשתים, והשכבה המאוחרת יותר מתוארכת למאה ה-10 לפנה"ס, התקופה המקבילה למלכות דוד במקרא, וממצאיה מקבילים לממצאים מחורבת קייאפה, אתר אחר בשפלה המתוארך למאה ה-10 לפנה"ס ומזוהה כמצודה ישראלית מימי דוד. גרפינקל וגנור זיהו את האתר עם צקלג המקראית הנזכרת בעלילות דוד המלך. חוקרים אחרים דוחים את הזיהוי הזה.
תולדות המחקר
האתר נסקר לראשונה על ידי חוליית הסקר של הקרן הבריטית לחקר ארץ ישראל (Palestine Exploration Fund - PEF) במסגרת סקר ארץ ישראל המערבית (Survey of Western Palestine) בשנת 1875. יהודה דגן סקר גם הוא את האתר בשנות ה-90 במסגרת עבודת התזה שלו לתואר שני באוניברסיטת תל אביב, וזיהה אתר מתקופת הברזל ומתקופות מאוחרות יותר. האתר נחפר לראשונה באוקטובר 2015 במסגרת מחקר אזורי באזור השפלה. החפירה המשיכה עד 2019 ונמצאו בה בעיקר ממצאים מתקופת הברזל א' וב' ומתקופות נוספות: תקופת הברונזה התיכונה, התקופה הפרסית, ההלניסטית, הביזנטית והמוסלמית המוקדמת.
שיטת סנגר
שימוש בתיוג על התחל
תגובת השכפול נערכת בארבע מבחנות שונות המכילות תחל מתויג, DNA פולימראז, DNA חד גדילי, ובנוסף כל ארבעת הנוקליאוטידים ללא שינוי כימי (דידאוקסינוקליאוטידים), ואחד מארבעת הנוקליאוטידים בעלי השינוי הכימי (ddATP, ddTTP, ddGTP או ddCTP), כאשר הנוקליאוטיד הרגיל נמצא בריכוז פי מאה מאשר ה-ddNTP (לדוגמה, 0.5 מילימולר dTTP לעומת 0.005 מילימולר ddTTP). בצורה כזו נוצרים העתקים של גדיל ה-DNA המקורי באורכים שונים, כאשר בכל פעם שמתווסף נוקליאוטיד ללא קבוצת ההידרוקסיל התגובה נעצרת. לאחר ביצוע כמה סבבים של תגובת השכפול, מבצעים דנטורציה ל-DNA והרצה בג'ל אלקטרופורזה, בארבע באריות סמוכות, ומפתחים את הג'ל לפי סוג הסימון שהיה על ה-ddNTP.
פרידריך השלישי, דוכס סקסוניה-גותה-אלטנבורג
ילדותו
פרידריך נולד ב-14 באפריל 1699 בגותה שהשתייכה לדוכסות סקסוניה-גותה-אלטנבורג, לפרידריך השני, דוכס סקסוניה-גותה-אלטנבורג, ולמגדלנה אוגוסטה, נסיכת אנהלט-צרבסט, בתו של קרל, נסיך אנהלט-צרבסט.
פרדיננד שרנר
מלחמת העולם השנייה
שרנר נוכח כי כל התוכנית של "המבצר הלאומי" הייתה רק על הנייר וב-18 במאי 1945 הוא הסגיר את עצמו לאמריקאים.
דלקת אמתחת רגל האווז
פתופיזיולוגיה
רגל האווז היא כינויו של הגיד המשותף של שריר החייטים, השריר העדין והשריר החצי גידי. רגל האווז נאחז בחלק העליון של הפן התיכון של השוקה, מעט מתחת לקו המפרקי של הברך. השרירים המתחברים לרגל האווז פועלים כמקרבים של הירך, כמכופפים של הברך וכן לסיבובה הפנימי של הברך. אזורי החיבור של השרירים מאפשרים להם לפעול כנגד מאמצים חיצוניים השואפים לפתל את הברך או לכופף אותה במישור החזיתי, קרי לכיוון התנועה הלא טבעית של השוקה יחסית לעצם הירך הצידה והחוצה. בין רגל האווז לראש השוקה נמצאת אמתחת המונעת פגיעות בגיד עקב חיכוך עם העצם.
דניאל דור (גיטריסט)
דניאל דור (נולד ב-2 בנובמבר 1978) הוא מוזיקאי, גיטריסט וזמר ישראלי.
קריירה מוזיקלית
בשנת 2006 הצטרף כגיטריסט ללהקת "בוטן מתוק בקרקס", איתה ניגן החל מסיבוב ההופעות של "יום עדין", במהלכו הופיע בפסטיבלים גדולים כגון פסטיבל בשקל, פסטיבל סוף הקיץ בגן סאקר, ופסטיבל כוכב נולד בפארק הירקון.
לאו העשירי
בחירתו לתפקיד
לאו נולד בפירנצה ללורנצו דה מדיצ'י ("המפואר") ולקלאריצ'ה אורסיני. בזכות קשריו של אביו עם האפיפיור אינוקנטיוס השמיני התמנה כבר בגיל 7 לכומר, שנה מאוחר יותר לראש מנזר בצרפת, בגיל 11 לראש המנזר הבנדיקטיני מונטה קאסינו ובגיל 14 מונה לקרדינל. מגיל צעיר גילה נטייה לספרות ולאמנות, ופחות ללימודי התאולוגיה הנוצרית. הוא היה אדם נעים הליכות, אם כי לא מצודד למראה: הוא היה שמן מאוד ומגושם, ובעל נטייה להזעה מוגזמת.
כולם רוצים את האמת
האלבום הוציא מספר סינגלים כאשר המוכרים הם "תני לי את הלב שלך" ו"מי זה" בהשתתפות הראפרים סאבלימינל ומייקל הרפז מלהקת היי פייב השיר 'מי זה' צורף לאוסף "אני תל אביבי" אשר יצא לכבוד חגיגות המאה לתל אביב.
צ'אנג סונג-טק
צ'אנג סונג-טק (הנגול: 장성택; ) היה פוליטיקאי צפון קוריאני וגיסו של מנהיגה הקודם של קוריאה הצפונית, קים ג'ונג איל. צ'אנג נחשב לדמות מפתח במשטר הצפון קוריאני. חוקרים דרום קוריאנים אף העריכו שהוא שלט בפועל לאחר שקים לקה בשבץ מוחי ב-2008, ולאחר מכן לאחר מותו. ב-2009 מונה לתפקיד סגן יושב ראש ועדת ההגנה הלאומית.
מריאן מור
מריאן מור (באנגלית: Marianne Moore; 15 בנובמבר 1887 – 5 בפברואר 1972) הייתה סופרת ומשוררת אמריקאית מודרניסטית, שנודעה בכתיבתה השנונה והאירונית.
הפיגוע בשגרירות איראן בביירות (2013)
רקע
הפיגוע נתפס כחלק מזליגת מלחמת האזרחים בסוריה ללבנון, שבה חזבאללה ואיראן תמכו בממשלת סוריה ובנשיא בשאר אל-אסד, בעוד שגדודי עבדאללה עזאם ואל-קאעדה נלחמו נגד ממשלת סוריה. ביום הפיגוע כבשו כוחות ממשלת סוריה את העיירה קראח מידי לוחמי המורדים בפעולת פתיחה בקרב על הרי קלמון.
קורבנות
בימים שלאחר הפיגוע נערכו הלוויות לעשרה פעילי חזבאללה שנהרגו בפיגוע, שחלקם שימשו כמאבטחי השגרירות.
מואב (יוטה)
מוֹאבּ (באנגלית: Moab) היא עיירה הסמוכה לנהר הקולורדו במחוז גרנד במזרח מדינת יוטה שבארצות הברית. נכון למפקד האוכלוסין של 2010 התגוררו בעיירה 5,046 תושבים. מואב היא בירת מחוז גרנד והיישוב הגדול ביותר בו. בעיירה מבקרים תיירים רבים מדי שנה, רובם בדרכם לפארקים הלאומיים הסמוכים: ארצ'ס וקניונלנדס. העיירה היא גם בסיס פופולרי לרוכבים על אופני הרים שלהם מוצעים שפע של מסלולי רכיבה, שבהם הידוע ביותר מכונה "מסלול סליקרוק" (Slickrock Trail – מסלול הסלע החלקלק), למטפסי צוקים, ולחובבי נהיגת שטח המגיעים לעיירה בתקופת חג הפסחא לאירוע בן תשעה ימים המכונה "ספארי הג'יפים של מואב" (Moab Jeep Safari).
אקלים
האקלים במואב צחיח ומאופין בקיצים חמים וחורפים קרירים, כשמשקעים יורדים כל השנה (בדרך כלל פחות מ-25 מ"מ לחודש). בממוצע יש 41 ימים שהטמפרטורה עולה על 38°C, 109 ימים שהטמפרטורה מגיעה ל-32°C ו-3.6 ימים שהטמפרטורה בנקודת הקיפאון או מתחת לה. הטמפטורה הגבוהה ביותר נמדדה ב-7 ביולי 1989 והייתה 46°C, והנמוכה ביותר נמדדה ב-22 בינואר 1930 והייתה 31°C-.
דמוגרפיה
נכון למפקד של 2010 התושבים התגוררו ב-2,109 משקי בית, ו-1,211 משפחות. צפיפות האוכלוסייה לאותה שנה הייתה 507 תושבים לקמ"ר. מספר יחידות הדיור היה 2,366, כ-254 יחידות דיור לקמ"ר. 85.3% מהאוכלוסייה היו לבנים ו-5.9% אמריקנים ילידים. ההכנסה השנתית הממוצעת למשק בית הייתה 43,692$, כש-9.9% ממשקי הבית מתחת לקו העוני.
תחבורה
אין שירות אוטובוסים סדיר למואב, אם כי ניתן לשכור שירות אוטובוסים מסולט לייק סיטי ביוטה או מגרנד ג'נקשן בקולורדו.
נעמי סימן-טוב
פיסול ומיצב
בתערוכותיה הראשונות הציגה מיצבים שכללו אלמנטים דמויי רהיטים, כגון פסנתר או שולחן, שעברו מניפולציות חומריות שונות. הפסלים היו אסמלבז'ים באופיים ועירבו מגוון חומרים: פורמייקה, לֶבֶד, צדפים, גבס, בטון, עיסת נייר, עץ, צילום וציור; אלו היו ניסיונות ראשוניים לייצר חומריות חדשה ואישית, ביחס לאמנות המושגית והמינימליסטית של שנות ה-70.
ציורים משנות ה-90 ואילך
מלאכת ציור האריגה יוצרת גם חורים, פרימות ולעיתים תחושה של אריג ישן, בלוי ומהוה. יש בדים שטקסטים שזורים בהם: "כושי סמבו השחור/הוא נפל אל תוך החור" או מעין הערת שולים: "זה לא מספיק הירואי". לצד הבדים המצוירים על בדים מופיעה מדי פעם פחית זיתים גלילית גדולה עם תווית "יומבו". טלי תמיר משווה את עמדת האמנית לזו של פנלופה, הממתינה לשובו של אודיסאוס, ותוך כדי ציפייה רבת שנים, אורגת מדי יום פיסת בד ופורמת אותה מדי לילה, זאת על מנת לדחות את מחזריה, אך תוך כדי כך יוצרת זמן חדש, זמן מושהה, בעל חוקים ומרחב משלו.
Plus500
היסטוריה
החברה הוקמה ב-2008 על ידי 6 שותפים בוגרי הטכניון - אלון גונן, גל הבר, אלעד בן יצחק, עומר אלעזרי, שלומי ויצמן, ושמעון סופר בהשקעה התחלתית של 400 אלף דולר בלבד.
גרסתה הראשונה של הפלטפורמה התבססה על מערכת ההפעלה Windows. ב-2010, פלוס500 השיקה אפליקציית אינטרנט (ווב) של פלטפורמת המסחר שלה שאפשרה למשתמשי Mac ו-Linux לסחור אונליין. ב-2011, החברה השיקה את האפליקציה הראשונה שלה שיועדה למשתמשי אייפד ו-אייפון.
ב-18 במאי 2015, הודיעה החברה שהרגולטור הבריטי ה-UK Financial Conduct Authority) FCA) דרש בחינה של המערכות שלה נגד הלבנת הון. כתוצאה מכך, הפסיקה לצרף לקוחות חדשים ומחיר מניות החברה ירד. איש העסקים טדי שגיא ביקש לנצל את ההזדמנות ולרכוש את החברה, באמצעות חברת פלייטק שבבעלותו, אך העסקה לא קיבלה את אישור הרשויות. לפי הפרסומים בעיתונות, הרגולטור הבריטי, כתנאי לאישור העסקה, דרש כי טדי שגיא, המחזיק 33% ממניות פלייטק, ימכור את רוב החזקותיו ויחדל מלהיות בעל השליטה בחברה. הסיבה היא הרשעתו של שגיא ב-1996 בעבירות ניירות ערך. למרות המשבר בעסקי החברה, היא הצליחה במהלך 2015 להגדיל את הכנסותיה השנתיות ב–20% ל–275.6 מיליון דולר והרווח הנקי לשנה היה 96.6 מיליון דולר, שחולק כולו כדיבידנד לבעלי המניות.
פעילות
החברה החלה לפעול תחילה בשני שווקים, בממלכה המאוחדת ואוסטרליה, לאחר שקיבלה רישיון רגולטורי (אם כי בפועל לקוחות החברה הגיעו מכל רחבי העולם). בשנת 2014 קיבלה רישיון לפעול בגוש האירו, לאחר שהקימה חברת בת בקפריסין בשנת 2014. בהמשך קיבלה רישיונות גם בניו זילנד, בסינגפור ובדרום אפריקה.
יחיאל מיכל פינס
עלייה לארץ ישראל
ביציאתו לירושלים, השאיר פינס את משפחתו, אשתו חיה צפורה (ציפה) וארבע בנותיהם, אצל חותנו במוהילב והם הצטרפו אליו רק מאוחר יותר. בכ"ב באלול תרל"ח הגיע לירושלים ונתקבל בכבוד על ידי רוב החוגים, למעט חוגי המשכילים של עיתון החבצלת, אשר התנגדו למינויו. אולם ההתלהבות מפינס לא ארכה זמן רב ומהר מאוד הוא ספג ביקורת מצד ישראל דב פרומקין עורך החבצלת מצד אחד, ומחוגי הקנאים של הרב יהושע ליב דיסקין מצד שני. אנשי היישוב הישן דיברו אל לבו של מונטיפיורי, וכתוצאה מכך זה לא הסכים שכספו יופנה לטובת ההתיישבות החדשה.
ב-1882 עסק פינס בגאולת אדמות פתח תקווה. גם שם הסתבך, כאשר לא הצליח להשלים את הליך הקנייה, והקונים האשימוהו בחוסר יושר. ההאשמות יושבו בסופו של דבר, אך הטעם המר נותר.
ב-1892 הושיט סיוע לעולים חסרי כול, מכסף שהופקד לקניית אדמות. התוצאה הייתה פיטוריו. ב-1893 חבר לאנשי היישוב הישן, ואף הואשם יחד איתם בהלשנה לשלטונות על בן יהודה כאילו הוא (בן-יהודה) מטיף למרד. עבר לחיים של מזכירות במוסדות היישוב הישן והוראת תלמוד. הוא אמנם לא נטש כליל את אמונותיו הציוניות, ויצא למאבק נגד רעיון הבית היהודי באוגנדה.
מספריו
כמו כן כתב פינס מאמרים נוספים - ראו להלן בפרק לקריאה נוספת.
מאיר פעיל
הפלמ"ח ומלחמת העצמאות
במלחמת העצמאות היה מפקד יחידה מטעם הש"י בירושלים שפעלה נגד הארגונים הפורשים (האצ"ל והלח"י), ולאחר מכן סגן מפקד גדוד בחטיבת הנגב ולבסוף קצין אגף המטה של החטיבה. לחם בשכונת ממילא בירושלים, בקרב על משטרת עיראק סואידן, בכיבוש באר שבע, במבצע חורב לסילוק המצרים מהנגב, מבצע לוט לפריצת הסגר על סדום מידי ירדן, במבצע עובדה לכיבוש הנגב הדרומי ואילת ועוד.
בצה"ל
ב-1948, לאחר פירוק הפלמ"ח, המשיך לשירות קבע בצה"ל. תחילה הדריך בקורס מפקדים ושימש כקצין באגף המבצעים. במבצע קדש היה מפקד גדוד 51 של חטיבת גולני ולחם בקרב רפיח. שאר תפקידיו לאחר המבצע: מדריך בבית הספר לפיקוד ומטה, מפקד חטיבה 11, מפקד בית הספר לקצינים, ראש מחלקת תורת הלחימה במטכ"ל ועוזר מפקד אוגדת השריון, ישראל טל, במלחמת ששת הימים. פרש מצה"ל בשנת 1971 בדרגת אלוף-משנה. תבע מאנשי הפיקוד גישה אנושית וחברית לפקודיהם.
כפעיל פוליטי
פעיל היה איש שמאל ציוני שהצדיק את פעולות צה"ל עד מלחמת ששת הימים, כולל מלחמה זו, וטען לרצון ישראל בשלום, שלא התקיים בזמנו בצד הפלסטיני. מאז מלחמת ששת הימים, אשר אחת מתוצאותיה היו השינוי הדמוגרפי עם קבלת מעל מיליון תושבים פלסטינים תחת שלטון ישראל, לא קיבל את "הסיפוח האיטי דה-פקטו" של השטחים הכבושים ובניית התנחלויות דוגמת כפר עציון.
אמרוד טוביה
קריירה
בגיל 12 טוביה החלה לשחק בתוכנית "Tu Desayuno Alegre", עד לגיל 26 המשיכה טוביה לשחק בתוכנית למשך כ-14 שנים,. בשנת 2010 הגיעה לחצי-הגמר בתחרות היופי, "מיס טקסס ארצות הברית". בשנת 2013 בנוסף להשתתפותה בתוכנית Tu Desayuno" Alegre" החלה להשתתף בסדרת הנוער המקסיקנית "En mi cuadra nada cuadra", בהמשך בשנת 2014 טוביה ממשיכה בתחום המשחק והשתתפה בטלנובלה הוונצואלית "אם רק תסתובב" בתפקיד של סטפני קארם.
יחסי טורקיה–יפן
הרפובליקה הטורקית
בפברואר 1945 טורקיה הכריזה מלחמה על יפן, אם כי ההכרזה הייתה סמלית לחלוטין.
בשנת 1985, מעט יותר מ-100 שנה לאחר הצלת מלחי הארטוגול מול חופי יפן, טורקיה שלחה מטוס לחלץ את 215 אזרחי יפן שהתגוררו באותה עת בטהראן, זאת בשעה שהתנהלה מלחמת איראן–עיראק. ממשלת טורקיה פרסמה אז הודעה: "לא שכחנו את הצלת מלחי הארטוגול. אם כן, לאחר ששמענו שיש אזרחים איראנים שזקוקים לעזרה, הלכנו להציל אותם".
סול דה אמריקה
קלוב סול דה אמריקה (בספרדית: Club Sol de América) הוא מועדון כדורגל פרגוואי מהעיר וייה אליסה. המועדון נוסד בשנת 1909 וכיום משחק בליגת העל הפרגוואית. המועדון זכה בשתי אליפויות הליגה, האחת בשנת 1986 והשנייה בשנת 1991.
ניסן לויתן
ביוגרפיה
לויתן זכה להוקרה בתחומו: בפרס רוטשילד למדעי הכלכלה (1990) ובפרס ישראל לחקר הכלכלה (2007). בשנת 2002 נבחר לנשיא האגודה הישראלית לכלכלה. בשנת 2004 פרסם עם חיים ברקאי, את הספר "חמישים שנות חתירה לשליטה מוניטרית" שחלקו הראשון עוסק בהיסטוריה המוניטרית של ישראל, וחלקו השני במדיניות מוניטרית.
אארנדיל
היסטוריה
אארנדיל היה בנם חצי העלף של טואור והנסיכה יידריל, בת טורגון. הוא נולד בשנת 503 לעידן הראשון וגדל בגונדולין. בגיל שבע הוא והוריו נמלטו ממפלת גונדולין, והתגוררו אחר כך בארוורנין שבשערי הסיריון. הניצולים מגונדולין ודוריאת התערבבו בשערי הסיריון. בשנת 530 לעידן הראשון נשא אארנדיל לאשה את אלווינג, בתו של המלך דיור אלוכיל ונכדתם של ברן ולותיין. שנתיים לאחר מכן נולדו להם שני בנים: אלרוס, שלימים יהפוך למלכה הראשון של ארץ נומנור, ואלרונד, שלימים יהפך לאדון ריבנדל. לאחר מכן, החל אארנדיל את מסעו בחיפוש אחר הוריו, טואור ויידריל, שעזבו לפני כן, ושטו אל הים. בעזרתו של קירדן, חרש הספינות, ארנדיל בנה את ספינתו, לה קרא בשם וינגילוט.
בשלב זה, הסילמריל שברן לקח פעם ממורגות היה ברשותה של אלווינג. הידיעה על כך הגיעה לבניו של פאנור שעדיין חיו, והם תקפו את האנשים החיים בארוורנין והרגו את רובם. קירדן וגיל גלד שלחו ספינות לעזרתם, אך איחרו מדי. אך אלווינג, כדי להימנע מלכידה, השליכה את עצמה עם הסילמריל לים והשאירה את בניה הצעירים מאחור, אך הולא אולמו ריחם על אלווינג והפך אותה לציפור.
לאחר ששמע על הטרגדיה של ארוורנין, אארנדיל חיפש אז את ולינור, והוא ואלווינג מצאו את דרכם לשם סוף סוף. לפיכך, אארנדיל הפך לראשון מבין בני התמותה שכף רגלו דרכה על אדמת ולינור. אארנדיל התייצב אז לפני הולאר, וביקש מהם סיוע לבני האדם ולעלפים בארץ התיכונה, כדי להילחם נגד מורגות; והולאר שעו לתחינתו.
אזכור מאוחר
בילבו בגינס, בעת שהותו בריוונדל כתב את "שירו של אארנדיל", אשר הושמע בריבנדל, ביתו של בנו של אארנדיל, אלרונד.
מפרץ לייטה
קרב מפרץ לייטה
קרב מפרץ לייטה כולל ארבעה קרבות עיקריים: קרב ים סיבויאן, קרב מצר סוריגאו, קרב כף אנגאניו והקרב מול סאמאר. בקרב זה השתמשו היפנים לראשונה בהתקפות הקמיקזה.
דוד בן-שאול
ביוגרפיה
דוד (דדי) בן-שאול נולד בירושלים בשנת 1932. בין השנים 1949-1947 התגורר בכפר גלעדי ואחר כך עין גב. בין השנים 1962-1959 שהה באירופה, בעיקר בלימודים בצרפת ואיטליה, אך גם בהולנד, אנגליה וספרד.
בשנות השישים והשבעים של המאה ה-20, לאחר לימודי אמנות בפריז, היה שותף לפעילות אמנותית אוונגרדית, כמו זו של קבוצת "עשר פלוס". במקביל לפעילותו האוונגרדית יצר בן שאול כלי יין ופסלי שוורים קרמיים, שסגנונם מושפע מן האמנות ה"הכנענית". בשנות השבעים היה בן-שאול שותף לפעילות קבוצת "משקוף", שביקשה לקדם שילוב אמנויות. לאחר שהפעיל סדנת ליתוגרפיה בביתו, שימש בין השנים 1974–1975 כדפס ליתוגרפיה בסדנת ההדפס ירושלים. בשנות השמונים עבר לציור מסורתי יותר, בסגנון אקספרסיבי ופוסט-אימפרסיוניסטי, שכלל בעיקר דיוקנאות, תאורי טבע דומם וציורי נוף.
אביב חדד
קריירה
ב-21 ביוני 2016 חתם חדד בעירוני נשר, במדיה שיחק בעונת 2016/2017. ב-3 ביולי 2017 חזר חדד לקדנציה שנייה בהכח עמידר רמת גן בליגה א' דרום, אך כעבור שלושה חודשים חתם בהפועל אום אל-פחם מליגה א' צפון.
סטיב קינג
ביוגרפיה
בשנת 1996 נבחר לסנאט של מדינת איווה, שם כיהן עד ל-2 בינואר 2003. בבחירות אמצע הכהונה שהתקיימו ב-2002 התמודד קינג לבית הנבחרים של ארצות הברית מטעם מחוז הקונגרס החמישי של איווה, ונבחר עם 62.2% מקולות הבוחרים. הוא נבחר מחדש אחת לשנתיים כאשר הפעם האחרונה הייתה ב-2018. בקונגרס ה-115 של ארצות הברית דורג כחבר הקונגרס החסר תועלת ביותר בשל כישלונותיו לקדם חקיקה מעבר לדיונים בוועדות.
גנאיוס פומפיוס מגנוס
מלחמת מיתרידטס השלישית
כן חקר את אזור הקווקז והגיע עד לשפת הים הכספי, תוך כדי שהוא מנהל רישומים באשר לגאוגרפיה, הפוליטיקה והמשאבים הטבעיים של האזור.
הטריומווירט
לאחר כל אלו יצא קראסוס למלחמה בפרתים ונהרג בקרב חרן. מותו הותיר את קיסר ואת פומפיוס כשותפים יחידים אל מול התנגדות השמרנים בסנאט. בשנת 54 לפנה"ס מתה אשתו האהובה של פומפיוס יוליה בעת לידתה, והותירה את פומפיוס שבור לב, ועורער יסוד הברית בינו לבין קיסר.
מודל העדפה קישורי
היסטוריה
היישום ברשת האינטרנט העולמית הוצע ב-1999 על ידי אלברט-לסלו ברבאשי ו-Réka Albert, שתבעו לתהליך את שמו הנוכחי והציעו כי התהליך יכול לתאר רשתות אחרות גם כן. עבור גדילת רשתות, ניתן לעשות שימוש בנראות מקסימלית על מנת להעריך את תבנית הגדילה.
וודרו וילסון
ראשית חייו
לאחר נישואי הוריו, עברה המשפחה לדרום ב-1851, תוך הזדהות עם ערכי הדרום, ג'וזף הפך לכומר בג'ורג'יה ובקרוליינה הדרומית, והיה בעלים של עבדים, הגן על העבדות, וחינך את עבדיו. ג'וזף וג'סי הזדהו עם הקונפדרציה במהלך מלחמת האזרחים האמריקנית וטיפלו בחיילים פצועים בכנסייה שלהם. ג'וזף אף שירת בצבא הקונפדרציה, ואילו וודרו טען שהזיכרון הראשון שלו, מגיל שלוש, היה כששמע שאברהם לינקולן נבחר ושמלחמה עומדת לפרוץ.
השוואה בין הרפובליקה הדמוקרטית האמריקנית והפרלמנט הבריטי
ב-1890 פרסם חוברת בשם "המדינה", שבה השתמשו במכללות עד לשנות העשרים. הוא טען שהפרלמנט הוא אינו רע, ושהממשלה יכולה להשתמש בכוחה כדי לפתור בעיות חברתיות ולקדם את רווחת החברה. ב-1889, פרסם ספר היסטורי, שעסק בתקופה מהנשיא ג'קסון ועד תקופת השיקום. ספרו השלישי, "חלוקה ואיחוד", התפרסם ב-1893 ותרם לכתיבה ההיסטורית האמריקנית. ספרו הרביעי, ספר בן חמישה כרכים בשם "ההיסטוריה של העם האמריקני", פורסם ב-1902. ב-1899, כתב ב"המדינה" שהממשלה יכולה לקדם את הרווחה הכללית באמצעות איסור על עבודת ילדים, פיקוח על תנאי התברואה במפעלים, הגבלת תעסוקת הנשים במקצועות מסוכנים לבריאות, קביעת תקני איכות למוצרים, הגבלת שעות העבודה בענפים מסוימים, ובידי מאה ואחת מגבלות על כוחם של "אנשים חסרי מצפון או חסרי לב".
מושל ניו ג'רזי
יריבו של וילסון היה המועמד הרפובליקני, ויויאן לואיס, נציג הוועדה לבנקים ולביטוח. וילסון התמקד במסע הבחירות שלו בהבטחה להיות עצמאי מבחינה מפלגתית. הוא הפסיק להתנהג כמו פרופסור והחל להציג את עצמו כפרוגרסיבי. הוא ניצח את לואיס בקלות, בהפרש של יותר מ-650,000 קולות, אף על פי שויליאם הווארד טאפט הרפובליקני ניצח בניו ג'רזי בבחירות הנשיאותיות של 1908 בהפרש של יותר מ-82,000 קולות. וילסון נחשב לסוס שחור בבחירות, אולם ההצלחה שלו ושל דמוקרטים אחרים כנגד הרפובליקנים של טאפט הייתה בגלל הלך הרוח הפרוגרסיבי שתאודור רוזוולט עודד לאחר תקופתו כנשיא.
הבחירות הכלליות
וילסון ביקש מהמזכיר הכלכלי של המפלגה, הנרי מורגנטאו (האב), לא לקבל תרומות מתאגידים ולקבל תרומות קטנות מהציבור. בנוסף, הבטיח וילסון את תמיכת הדמוקרטים בניו ג'רזי ובניו יורק כשהוביל לתבוסת המועמדים שנתמכו בידי מנהיגי המפלגה. דבר זה מנע טענות שנשלט בידי מנהיגי המפלגה.
העורף במלחמת העולם הראשונה
בניסיונו לבצע רפורמה ולשנות את תוכנית הגיוס, החליף וילסון מפקדים צבאיים וחקר את מחלקת הביטחון. בדו"ח החקירה לא נמצאה שחיתות או גנבה בתוכניות הגיוס, אף שנמצאו כשלים בחיל האוויר.
קרב על ההסכם
בתחילה, לא הבליט וילסון את הסעיף שקבע שגרמניה אשמה במלחמה, וקרא ל"שלום ללא מנצחים", אולם בפריז הוא התנגד לניסיון לרכך את ההסכם בפני גרמניה. בקיץ 1919, נאם וילסון בנוגע לאשמתה של גרמניה, וטען שההסכם העניש אותה על אחת מהעוולות הנוראיות ביותר שנעשו בהיסטוריה לעולם התרבותי, ושעל גרמניה לשלם על כך.
בחירות אמצע הקדנציה של 1914
בבחירות אמצע הקדנציה הראשונות של וילסון, השיגו הרפובליקנים שישים מושבים בבית הנבחרים אולם לא השיגו בו רוב. הדמוקרטים השיגו עוד מושבים בסנאט והידקו את אחיזתם בו.
מפלגת העבודה (גרינלנד)
מפלגת העבודה (גרינלנדית: Sulissartut Partiat) הייתה מפלגת שמאל גרינלנדית קצרת ימים.
משה וולך
ביוגרפיה
וולך התגורר בשנים הראשונות בעיר העתיקה, שם קיבל חולים, עשה ביקורי בית, והיה הראשון שביצע בעיר העתיקה את ניתוח פתיחת הקנה (טראכיאוסטומיה).
Haus Labs
Haus Labs או Haus Laboratories הוא מותג קוסמטיקה טבעוני. המותג הושק ב-17 בספטמבר 2019 על ידי הזמרת האמריקאית ליידי גאגא, זה ליין הקוסמטיקה הגדול הראשון שהושק אך ורק באמזון, הליין שנמכר בתשע מדינות בהן בריטניה, ארצות הברית, צרפת, יפן וגרמניה. המוצרים הראשונים כללו תוחם שפתיים, צבע פנים ושפתון.
Ooredoo פלסטין
לחברה מעל 200 אלף לקוחות והיא מציעה ללקוחותיה נדידה בשטחי ישראל בהם אין קליטה של הרשת, באמצעות רשת סלקום. כמו כן, לחברה הסכם מיוחד עם רשת orange ירדן, המאפשר למנויים של שתי החברות לנדוד בין ירדן והגדה המערבית, ללא עלויות נדידה.
בשנת 2018 שונה שמה מווַטַנִייה מובייל ל-Ooredoo פלסטין כחלק מתהליך המיתוג של החברה האם, קבוצת Ooredoo. מפעילה סלולרית מקטר.
מיכאל חזני
ביוגרפיה
עלה ארצה ב-1932 כאשר הגיע להשתתף במשחקי המכביה ושינה את שם משפחתו, כדי שיוכל להישאר בארץ. לאחר עלייתו לארץ עבד כפועל חקלאי, והיה מראשוני כפר יעבץ. לאחר מכן התגורר חזני בכפר הרא"ה ובכפר אברהם והיה ממייסדי קיבוץ טירת צבי.
בחיים הפוליטיים
בכהונתו כשר הסעד נודעה ברבים דאגתו וחרדתו לחלשים ולחסרי האונים שבחברה הישראלית, נזקקי הסעד, ללא הבדל בין יהודים לשאינם יהודים. כשר הסעד הנהיג גישה של סעד ממלכתי לנזקקים, בזכות ולא בחסד, והעלה, באמצעות מאבקים רבים על תקציבו, את משרד הסעד לדרגה של אחד מן המרכזיים שבמשרדי הממשלה.
בתפקידו זה, החל חזני גם לגייס מתנדבות לשירות לאומי, בשנת 1970. שנה לאחר מכן, העביר חזני בממשלה החלטה להכיר במפעל ההתנדבות של השירות הלאומי, ולעודדו. בעקבות החלטה זו הוקמה האגודה להתנדבות בעם. חזני אף הציע למנוע מבנות שהצהירו ולא עשו שירות לאומי את הלימוד באוניברסיטאות.
הנצחתו
על שמו רחובות גם בבאר שבע ובנתיבות.
אפולו 8
שלושת אנשי הצוות: פרנק בורמן, ג'יימס לוול הבן וויליאם אנדרס הם בני האדם הראשונים שזכו לראות את צידו המרוחק של הירח.
דניאל גיורטה
ביוגרפיה
באליפות אירופה בשחייה שנערכה באיינדהובן, הולנד במרץ 2008 סיים גיורטה במקום חמישי במשחה ל-200 מטר חזה בתוצאה של 2:12.44 דקות.
פיג'ואה
פיג'ואה (וכן פיג'ויה; שם מדעי: Feijoa sellowiana) שיח ממשפחת ההדסיים, שנפוץ בארץ ישראל ומשמש הן כצמח נוי והן כשיח לפירות מאכל. מקורו כנראה מברזיל.
פטישן טיבורו
הפטישן שוחה לאורך קרקעית הים שבין חופי ניו אינגלנד עד מפרץ מקסיקו וברזיל במזרח ובין חופי קליפורניה לאקוודור במערב, כאשר הוא חוצה את תעלת פנמה. הוא נפוץ באזורים צפוניים בין פלורידה ל במשך הקיץ בעוד בחורף הוא מצוי באזורים טרופיים. הכריש מעדיף חופים בוציים או בעלי כרי עשב ימי.
בני בלנקו
ביוגרפיה
ביולי 2018 הוציא את הסינגל הראשון שלו כאמן ראשי, "Eastside" בשיתוף הלסי וחאליד. השיר הפך במהרה ללהיט והגיע למקום הראשון במצעד הסינגלים הבריטי.
סימפליקיוס (פילוסוף)
סימפליקיוס מקיליקיה (ביוונית: Σιμπλίκιος ὁ Κίλιξ; בערך 490 – 560 לספירה) היה תלמידם של אמוניוס בן הרמיאס ודמאסקיוס, ואחד מאחרוני הנאופלאטוניסטים. הוא היה בין הפילוסופים הפגניים שנרדפו על ידי יוסטיניאנוס הראשון, קיסר האימפריה הביזנטית, בראשית המאה ה-6, ונאלץ במשך זמן מה לחפש מקלט בחצר המלוכה הפרסי, לפני שהותר לו לחזור לאימפריה הביזנטית. הוא כתב רבות על יצירותיו של אריסטו. אף על פי שכתביו כולם פירושים על אריסטו וסופרים אחרים, ולא יצירות מקוריות, למדנותו האינטליגנטית והפלאית הופכת אותו לפילוסוף הגדול האחרון של העת העתיקה האלילית. חיבוריו שימרו מידע רב על פילוסופים מוקדמים יותר, שאחרת היה הולך לאיבוד.
סבין לפסיוס
ביוגרפיה
היא הייתה בתם של צייר הדיוקנאות גוסטב גראף ופרנציסקה ליברייך (1824–1893), ליתוגרפית. היא למדה אצל אביה וב-1892 התחתנה עם הצייר ריינהולד לפסיוס. היא ובעלה הוחזקו באותה מידה והיו פופולריים מאוד בקרב הקהילה העסקית והעשירים. אחיה היה היסטוריון האמנות בותו גראף.
גוסטבו לגיסמון
סגנון מוזיקלי
אל תוך המציאות התרבותית הזו נולד קוצ'י לגיסמון, שספג את המקצבים והמנגינות העממיות מאז ילדותו. אבל בביתו הוא שמע מוזיקה אחרת: מוזיקה קלאסית וג'אז. יוצרים כמו אריק סאטי, ארנולד שנברג, מוריס ראוול, וגם דיוק אלינגטון ות'לוניוס מונק. ביצירותיו משתלבים המקצבים והסולמות העממיים עם הרמוניות מורכבות, עשירות, ששואבות את הכוח הקדמון של האזור, ומקנות לו עומק ומורכבות המאפיינת את המוזיקה הקלאסית המודרנית.
יוליוס שרק
כמפקד האס אה
במאי 1923 יחידת האבטחה האישית של היטלר נקראה "סטרוסטרופ היטלר" (יחידת הסער היטלר). תפקידה היחיד של היחידה היה להגן ולאבטח את היטלר. ב-9 בנובמבר 1923, אנשי יחידה, יחד עם פעילים רבים משורות האס אה השתתפו בניסיון הפוטש במרתף הבירה. התוכנית הייתה לבצע הפיכה ולהשתלט על העיר (מינכן) ואז לקרוא תיגר על הממשלה בברלין. הפוטש דוכא במהרה ותוצאתו הייתה מוות ל-16 פעילים נאצים וארבעה שוטרים גרמנים. האחראים לניסיון הפוטש ושרק יחד עימם, נכלאו בבית הכלא בלנדסברג. המפלגה הנאצית והיחידות הנוספות הנלוות לה הוצאו מחוץ לחוק.
אנפה מסורטטת
אנפות אלה בינוניות בגודלן, בעלות נוצות מסורטטות להסוואה, ובעלות צוואר ארוך אותו הן יכולות ליישר כלפי מעלה, ולזקור את מקורן, ולהסוות עצמן כסוף או כקנים, ביניהם הן מסתתרות. כמו רוב האנפות הן שייכות לקבוצת טורפי מארב, הנוקטים בשיטת מתקפת פתע על הטרף, בעזרת מקורם הגדול. אנפה משורטטת ניזונה מדגים, דו-חיים וחרקים מימיים.
בת-חמה
ביוגרפיה
בעת מלחמת העולם השנייה פונתה שכטמן יחד עם התיאטרון למרכז אסיה, ומשם אחרי המלחמה עברה להקת השחקנים לצ'רנוביץ. בשנת 1950 נסגר התיאטרון.
בשיריה המאוחרים (אחרי 1970) גוברים מוטיבים אוטוביוגרפיים, עם זאת, ישנם גם שירים על אהבת עם ישראל וארץ ישראל, על באבי יאר והשואה.
שכטמן נפטרה בשנת 1979 בצ'רנוביץ שבאוקראינה. "נדם הקול האחרון של השירה בעברית בברית המועצות", כתב על כך גצל קרסל ב"ידיעות אחרונות" (י"ג בסיוון תשל"ט).
פרסום והלחנת שיריה לאחר פטירתה
בשנת 2020, בישראל, נכדותיו של הצייר מרק שכטמן אימצו את מחברת השירים בכתב ידה של בת חמה ופרסמו בדף הפייסבוק תחת השם: המשוררת בת חמה מלכה שכטמן.
מחזורי מילנקוביץ'
תאוריות אסטרונומיות דומות החלו להתפתח במאה התשע-עשרה בידי יוסף אדהמר, ג'יימס קרול ואחרים.
השפעה על אורך העונות
ניתן לחלק את מסלול כדור-הארץ לארבעה רבעים, המסומנים בקצותיהם על ידי נקודות ההיפוך ונקודות השוויון. מהחוק השני של קפלר, הקובע כי כוכב-לכת עובר שטחים שווים בזמנים שווים, נובע כי מהירותו הזוויתית של כדור-הארץ תהיה גבוהה יותר ככל שמרחקו מהשמש יתקצר, ולכן הוא יימצא בעונות המתרחשות קרוב יותר לפריהליון זמן קצר יותר מאלו המתרחשות קרוב לאפהיליון. משום כך, אורכי העונות שונים זה מזה. מכיוון שהפריהליון מתרחש ב-3 בינואר, החורף והסתיו קצרים יותר בחצי הכדור הצפוני מהקיץ והאביב (הקיץ ארוך ב-4.66 ימים מהחורף, והאביב ב-2.9 ימים מהסתיו).
(Axial precession)
כדור הארץ מסתובב סביב עצמו ובכך יוצר את מחזור היום והלילה. ציר הסיבוב שלו (הקו הישר שעובר דרך שני הקטבים) מסתובב סביב ציר סיבוב נוסף, המקביל לאנך למישור המילקה, ובעל מחזור סיבוב בן 25,771 שנים. משום שצורת כדור-הארץ כדורית, קווי הרוחב המשווניים מסתובבים במהירות גבוהה מאלו הקוטביים, וכתוצאה מכך פועל עליהם כוח צנטריפוגלי גדול יותר. בשל הכח המשתנה עם קו הרוחב, צורת כדור-הארץ היא א-סימטרית, ככדור הפחוס בקטבים ובולט בקו המשווה. בשל משיכה לא מאוזנת של הבליטה המשוונית על ידי השמש והירח, מופעל עליו מומנט כוח. אך בשל סיבובו סביב עצמו, כדור הארץ עובר נקיפה (כמו סביבון שאיננו נופל כאשר הוא מסתובב). הירח והשמש תורמים תרומה שווה בקירוב בהשפעתם על תנועה זו. משמעות הנקיפה היא שכוכב הצפון וכוכב הדרום משתנים לאורך מחזור הסיבוב ומשום כך פולאריס, לדוגמה, לא תמיד היה כוכב הצפון ולא ימשיך להיות כך בעתיד.
בשל נקיפת ציר הסיבוב, בעוד כ-13 אלף שנים (כמחצית זמן המחזור) חצי הכדור הצפוני יפנה בכיוון השמש כאשר הקרבה בין כדור-הארץ לשמש תהיה גבוהה יותר. לכן, ההבדלים בין כמויות קרינת השמש המתקבלות בחצי הכדור הצפוני בעונות השנה השונות יהיו גדולים יותר מבחצי הכדור הדרומי.
אסיה לוקין
ביוגרפיה
לאחרי סיום שירותה הצבאי התקבלה למחלקה לאמנות בבצלאל, ולמדה שם עד שנת 2000. בתקופה זו החלה לוקין לעסוק במיצבים ופיסול מופשט ועכשווי, על אף שעד אותה עת עסקה בציור בלבד: "בבצלאל היה תמיד פולחן של חידוש, של עכשוויות. כל זה ממש עניין אותי. התחלתי לעסוק במיצבים, בפיסול מופשט סופר־עכשווי". בשנת 1999, שנתה השלישית בבצלאל, נשלחה דרך בצלאל לבית הספר הלאומי הגבוה לאמנויות יפות, הבוז'אר, פריז, צרפת, לתוכנית חילופי סטודנטים, שם עסקה לרוב בפיסול. כשחזרה מפריז, לוקין פסקה מעיסוקה בפיסול, ושבה לצייר דיוקנאות בסגנון אקספרסיבי־ריאליסטי.
תחנת הרכבת הרצליה
היסטוריה
במסגרת פרויקט מסילת השרון הוכפלה מסילת החוף בין מחלף שמריהו מזרח ועד תחנת הרכבת תל אביב - אוניברסיטה כאשר 2 מהרציפים שנבנו בתחנה מיועדים להפעלת קו רכבת הממשיך מהתחנה צפונה לכיוון רעננה מערב ומשם להמשיך במסלול טבעתי דרך מסילת השרון, מקטע קצר במסילה המזרחית ודרך מסילת הירקון.
Batman: Knightfall
מסע הצלב
"מסעו של אביר: מסע הצלב" עוקב אחר זמנו של ז'אן-פול ואלי בגות'אם כבאטמן. הוא הופך לאלים ביותר ובלתי יציב מנטלית. הוא מסלק מעליו את רובין משום שהוא מאמין שגות'אם היא עיר כה אכזרית עד שאלימות היא הדרך היחידה שפושעים מבינים. במשך מספר גיליונות, רובין נחרד לגלות כשואלי מתקיף פושעים פשוטים באכזריות, לעיתים קרובות עם נשק וכמעט עד מוות. פרץ האלימות הזו של באטמן גורם למתחים בינו לבין מפכ"ל המשטרה ג'יימס גורדון, שמתחיל לא לסמוך ואפילו לפחד מבאטמן החדש. הוא מכיר לבסוף בעובדה שזהו לא אותו באטמן אותו הוא מכיר.
החיפוש
ויין עוזב לבסוף את אנגליה בחזרה לגות'אם, אך אלפרד נשאר באנגליה ואינו מעוניין לצפות בברוס מזיק יותר לגופו. הוא לא חוזר לגות'אם אלא לאחר שדיק גרייסון משכנע אותו לעשות כך.
המלאך והארס
כריכת חוברת מספר 37 מציגה את ביין השובר את גבו של עזראל כמחווה לעטיפת החוברת המפורסמת Batman #497, שהחלה את עלילת "נפילתו של אביר". מחווה דומה נעשתה בכריכת החוברת Secret Six Vol. 3 #34 מאוגוסט 2011, ובה איור מודרני מאת ג'ים קלפיורה של ביין השובר את גבו של באטמן.
חרגולן
חרגולן (שם מדעי: Locustella) הוא סוג של ציפורי שיר קטנות, אוכלות חרקים, במשפחת הסבכיים.
מינים הנמצאים בישראל
בישראל נמצאים 4 מינים :
קומפסוגנתוס
פירוש השם קומפסוגנתוס, הוא "לסת יפה". שם זה ניתן לו מכיוון שלסתו הייתה יחסית קטנה וקלה והמאובן שלו השתמר בצורה מושלמת, לעומת מאובנים רבים של דינוזאורים אחרים.
איסורי נישואים לכהן
מקור האיסורים
הציווי על כהן הדיוט נמצא בספר ויקרא:.
איסור זונה
בסופו של דבר נפסק שאם מדובר באישה שהיא גיורת, שפחה משוחררת או אישה שקיימה יחסי מין עם גבר האסור לה, במקרה זה אסור לה להינשא לכהן. אם האישה נבעלה על ידי גבר שמותר לה והיא לא עונה על אחד התנאים שפורטו, היא מותרת לכהן ולא נחשבת לזונה.
אף שבת גיורת כשרה לכהן, יש כוהנים שנהגו שאם גם אביה הוא גר, לא להתחתן איתה. השאלה האם ילדיו של כהן שנשא גיורת הם חללים, כלומר פסולים מכהונה כדלעיל, שנויה במחלוקת הפוסקים. בכל מקרה אין הם ממזרים.
איסור חלוצה
חלוצה היא אישה שבעלה הקודם מת ללא בנים, וכדי להתיר אותה להינשא ערכה חליצה לאחיו (ראו ייבום וחליצה). החלוצה אסורה לכהן רק בגלל תקנת חכמים, משום שהיא נראית כגרושה מאחי בעלה המת, שהרי הייתה צריכה את מעשה החליצה על מנת להיות מותרת להינשא לאחר.
מנואל סלאיה
סלאיה נבחר לנשיאות הונדורס בשנת 2006. כנשיא, נתפס כליברל וכאיש שמאל. בזמן נשיאותו כרת ברית עם הברית הבוליברית. ביוני 2009, אירעה נגדו הפיכה, במהלכה נעצר על ידי הצבא ונשלח לקוסטה ריקה. הוא חזר להונדורס בספטמבר באותה שנה.